Sielut

Sen jälkeen, kun Chara putosi Alamaailmaan ja ennen kuin Frisk putosi, Alamaailmassa oli kuusi sielua. Sieluista ei ole juuri paljastettu mitään, mutta pieniä vihjeitä on siitä, ketä he olivat ja mitä heille on mahdollisesti käynyt, näemmehän heidän ruumisarkkunsa Valtaistuinhuoneen lähellä ja heidän sielunsa lasipurkeissa Barrierin luona.

VAROITUS : Seuraava artikkeli on luuloja ja teorioita, eli jos et ole teoriaihminen tai et ole läpäissyt peliä, suosittelen siirtymään jollekin muulle sivulle.

## SIELUT

Ensimmäinen lapsi, joka on pudonnut Alamaailmaan Charan kuoleman jälkeen, oli vaaleansininen sielu eli Patience, kärsivällisyys. Hänestä on jäänteitä Raunioissa, jonne hän on siis todennäköisesti kuollut. Esineet, jotka voi löytää, ovat haalistunut lettinauha ja leluveitsi. Esineistä voi päätellä, että Kärsivällisyys on ollut pieni lapsi, nuorempi kuin Frisk.

Me näemme vaaleansinistä muuallakin pelissä. Kun vastaan tulee vaaleansininen hyökkäys, pitää pysähtyä ettei vahingoittuisi. Pitää olla *kärsivällinen* ja odottaa, että sininen hyökkäys menee ohi. Se on syy, miksi Kärsivällisyys kuoli niin aikaisin. Raunioilla ei ole hirviöitä, joiden hyökkäykset olisivat sinisiä, eli paikoillaan pysymisellä ei pääse kovin pitkälle. Eli Kärsivällisyys kuoli, koska odotti eikä väistellyt hyökkäyksiä. Coressa on kuitenkin kylttejä/tekstiä jonka Kärsivällisyys näyttää kirjoittaneen. Se sanoo "I cannot fight. I cannot think. But with patience, I will make it through." eli "En voi taistella. En voi ajatella. Mutta kärsivällisyydellä, pääsen läpi tästä."

Seuraavan lapsen sielun väri on oranssi, joka edustaa rohkeutta (bravery). Rohkeuden tavaroita voi ostaa Snowdinin kaupan pitäjältä, ja ne ovat miehekäs huivi ja kovat hanskat. Tämä saattaisi viitata siihen, että Rohkeudella oli mahdollisesti nyrkkeilyhanskat ja ettätämä olisi nyrkkeilijä.

Oranssi hyökkäys viittaa siihen, että pitää liikkua ja "syöksyä *rohkeasti* esteitä päin". Tämä saattaa jo itsessään kertoa, että jos Rohkeus on osunut rohkeuttaan kaikkiin hyökkäyksiin, hän olisi kuollut siihen. Kuitenkin, on mahdollista, että hän olisi kuollut Doggon käpäliin (Doggon hyökkäykset ovat sinisiä). Koska Doggo on Kuninkaallisessa Vartiostossa, hän saisi sielun helposti Asgorelle.

Seuraavaa sielua kutsutaan nimellä Integrity (eheys, pysyminen koossa jakautumatta), ja sen väri on tummansininen. Tavarat, mitä hänestä voi löytää, ovat balettikengät ja vanha hame. Ne aika selkeästi kertovat, että tämä sielu harrasti balettia.

Näemme tummansinisen hyökkäyksen Sansilla ja Papyruksella. Siinä sielu putoaa luotilaudan pohjaan ja hyppii esteiden yli. Tämä viittaa siihen, että baletissa hypitään. Mahdollinen kuolinsyy hänelle olisi se, että Undynen jahdatessa hän hyppeli pitkässä ruohossa, jonka soturi näki helposti ja sai Eheyden sielun tapettua nopeasti. Vaikuttaa kuitenkin, ettei Undyne ole koskaan ennen kohdannut ihmistä.

Ilmeisesti pian Eheyden jälkeen saapui Perseverance (suoraan käännettynä sisu), jonka sielun väri oli violetti. Tämän tavarat, sumuiset lasit ja vihon (mahdollisesti päiväkirjan) voi ostaa Gersonilta.

Ei ole tarkkaa syytä, miten tämä niin puhuttu sisu liittyy Muffetin taisteluun, mutta se voisi tarkoittaa sitä että pelaaja liikkuu viivoilla jotka ovat kuin kirjan lauseita ja kuten jo oli selvinnyt, tämä sielu oli jonkinlainen luku intoinen tai ”nörtti” henkilö eli se olisi melko järkevä selitys miksi näin olisi. Ei ole myöskään tarkkaa syytä sille, miksi hän olisi kuollut. Yksi ehdotus on, että koska Monster Kid ei luultavasti ollut silloin olemassa, hän ei olisi ollut Päättäväisyyden ystävä. Silloin kukaan ei olisi estänyt Undynea tappamasta tätä.

Viides sielu on nimeltään Kindness (kiltteys). Hän tuli ehkä sisun jälkeen, ja tämän väri oli vihreä. Kiltteyden omistamat esineet voi löytää Hotlandista, ja ne ovat palanut paistinpannu ja laikukas esiliina. Esineistä voi päätellä, että Kiltteys oli kokki tai tykkäsi kokata.

Vihreän sielun näkee Undynen taistelussa. Siinä Undyne muuttaa pelaajan sielun vihreäksi, jolloin tämä jää paikoilleen ja siirtää kilpeä torjuen neljältä puolelta tulevia hyökkäyksiä. Se luultavasti tulee siitä, että aikanaan Kiltteys torjui paistinpannullaan Undynen keihäät. Tämä selittäisi myös sen, miksi pannu on palanut (jos samaan kohtaan on osunut usean kerran isku). Kiltteyden kuolinsyy on joko Hotlandissa tai Ytimessä. Se on luultavimmin Hotlandissa, sillä hänen tavaransa löytyvät sieltä. Ytimessä kuitenkin hän on saattanut kohdata Astigmatismin. Astigmatism pitää jättää yksin, mutta kiltteydensä takia Kiltteys sitten huomoi tämän ja kuoli.

Viimeinen sielu on väriltään keltainen ja titteliltään oikeus (justice). Oikeuden tavarat voi ostaa Mettaton Resortin takaa Brattylta ja Cattyltä, ja ne ovat cowboy-hattu ja tyhjä pyssy. Oikeus on siis ilmeisesti ollut lehmipoika. Koska hänellä oli ase, on mahdollista, että hän olisi ampunut Undyneä silmään, josta hän olisi saanut silmälappunsa.

Mettatonin taisteluissa sielu on ylösalaisin ja keltainen, ja painamalla [z] voi ampua sydämen kärjestä pieniä luoteja. Tämä johtuu ilmeisesti juurikin siitä, että Oikeudella oli ase. Myös hänen kuolemallaan voi olla kaksi paikkaa. Ensimmäinen ja loogisin vaihtoehto on, että hän olisi kuollut Ytimessä. Oikeus oli päässyt kaikista sieluista pisimmille, mutta koska tämän aseessa oli vain kuusi luotia, ne loppuivat ytimessä. Silloin Oikeudella ei ollut muuta mahdollista puolustaa itseään mitenkään. Toinen vaihtoehto on, että myös Oikeus olisi kuollut Waterfallilla. Bratty ja Cattyhan löytävät tavaransa Kaatopaikalta, joka sijaitsee Waterfallilla. Toisaalta, ytimestä löytää kaksi roskakoria, jotka luultavasti tyhjennetään Kaatopaikalle. Eli jos Oikeuden tavarat olisivat joutuneet Ytimen roskakoreihin, ne olisivat päätyneen kaatikselle, josta Bratty ja Catty olisivat löytäneet ne.

Viimeisin sielu ja viimeinen sielu, joka putoaa Alamaailmaan on meidän tuntemamme Frisk. Hänen sielunsa on punainen, joka edustaa Determinationia. Suoraan englannista käännettynä se tarkoittaa Päättäväisyyttä. Determination tarkoittaa kykyä pysyä kasassa silloinkin kun on vaikeaa, eli päättäväisyyttä. Undertalessa kuollessa täytyy pysyä päättäväisenä ja jatkaa eteenpäin.

Friskin esineet ovat käytössä heti pelin alussa, ja ne ovat side/laastari sekä tikku. Tikkua voi käyttää Snowdinin koirapartion jäsenten taisteluissa, Dogamya ja Dogaressaa lukuun ottamatta.

Päättäväisyyden sielulla ei muuten ole mitään sijaa taisteluissa, eikä kukaan vihollinen käytä sitä, mutta Päättäväisyydellä on kyky jatkaa kuoleman jälkeen kohdista, jossa jokin asia muistuttaa, että kannattaa jatkaa etenpäin (tallennuspisteet). Päättäväisyyden erityiskyky on siis jatkaa eteenpäin.

Sielujen erikoisuudet ja esineet näkee Omega Floweyn taistelussa, jossa jokainen putki Floweyn "ruudun" ympärillä edustaa yhtä terälehteä ja yhtä sielua. Jokainen sielu hyökkää vuorollaan omalla tavallaan ja sitten parantaa pelaajan itselleen "tyypillisellä" tavalla.

Taas, varmuutta sielujen kuolinpaikoista ja -tavoista tai persoonallisuuksista ei ole. Kaikki on vain teoriaa, ja tämä teoria on hataraa, koska todisteita ei ole paljoa. Tiedämme kuitenkin sen, että Undyne ei ole luultavasti tavannut ihimistä ennen Friskiä. Gerson kuitenkin kertoo olleensa nuoremmilla päivillään sankari, joten hän on voinut surmata jotkut ihmiset waterfallilla.